Diari Oficial de la Generalitat Valenciana


Sumari del DOGV 6320, del 28-07-2010 (2010/8071)

Informació pública de l'alternativa de Programa d'Actuació Integrada per al Desenvolupament Urbanístic del Sector Terciari la Capella, de Burjassot.
----------------------------------------------------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8071


Data del document
:   20-07-2010

Organisme emissor
:   Construcciones València Constitucion, SL

Tipus de document
:   Anunci

Descriptors 

:   * Burjassot
    * empresa privada
    * pla d'urbanisme

Informació pública de l'alternativa de Programa d'Actuació Integrada per al Desenvolupament Urbanístic del Sector Terciari la Capella, de Burjassot. [2010/8071]  
El Ple de l'Ajuntament de Burjassot, en la sessió celebrada el 24 de febrer de 2010, va aprovar les bases particulars reguladores del concurs de programació per a l'adjudicació, per gestió indirecta, del Programa d'Actuació Integrada per al Desenvolupament del Sector Terciari la Capella, de Burjassot. Així mateix, cal indicar que s'han realitzat les publicacions exigides per la legislació urbanística vigent: les bases particulars reguladores del present concurs s'han publicat en el Butlletí Oficial de la Província de València número 94, de data 22 d'abril de 2010, l'anunci d'inici del concurs s'ha publicat en el Diari Oficial de la Unió Europea, amb referència 2010/S 14-321579, en data 28 d'abril de 2010, i també en el Diari Oficial de la Comunitat Valenciana número 6263, en data 10 de maig de 2010.  
La mercantil Construcciones Valencia Constitución, SL, amb CIF M13779816 i domicili social a la plaça del Pintor Pinazo, número 2, 4t, 4600 (València), a l'empara del que disposa la Llei 16/2005, de 30 de desembre, de la Generalitat Urbanística Valenciana (LUV), i el Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (ROGTU), ha formulat alternativa tècnica del programa d'actuació integrada de l'esmentada unitat d'execució, que comprén la documentació següent:  
· Document justificatiu de la integració territorial.  
· Pla parcial.  
· Document consultiu de l'informe de sostenibilitat ambiental.  
· Estudi d'integració paisatgística.  
· Projecte d'urbanització.  
En aplicació del que disposa l'article 134 de la LUV, en relació amb l'article 293 del ROGTU, l'esmentat programa d'actuació integrada i els documents urbanístics annexos, se sotmeten a informació pública pel termini d'un mes comptador des de la publicació de l'anunci en el Diari Oficial de la Comunitat Valenciana.  
L'esmentada alternativa tècnica ha sigut protocol·litzada a la Notaria de César Belda Casanova, situada a la plaça de Sant Roc, número 7, de Burjassot, on es podran consultar els documents, de dilluns a divendres, de 09.00 a 14.00 hores (telèfon 638 067 784), i també s'ha dipositat una còpia de l'alternativa a l'Ajuntament de Burjassot, siti a la plaça d'Emili Castelar, número 1, del municipi esmentat.  
Les al·legacions que si és el cas s'hi vulguen formular, es presentaran davant de la notaria o de l'Ajuntament, indistintament.  
València, 20 de juliol de 2010.- El conseller delegat de Construcciones Valencia Constitución, SL: Jaime Febrer Rovira.